CELEX: 52012PC0005
Language: mt
Date: 2012-01-11 00:00:00
Title: Rakkomandazzjoni għal DEĊIŻJONI TAL-KUNSILL Li tistabilixxi li ma ttieħdet ebda azzjoni effettiva mill-Ungerija b'reazzjoni għar-Rakkomandazzjoni tal-Kunsill tas-7 ta’ Lulju 2009

|
			
		
		
		52012PC0005
		
			Rakkomandazzjoni għal DEĊIŻJONI TAL-KUNSILL Li tistabilixxi li ma ttieħdet ebda azzjoni effettiva mill-Ungerija b'reazzjoni għar-Rakkomandazzjoni tal-Kunsill tas-7 ta’ Lulju 2009 /* COM/2012/05 final - 2012/ () */
			
				
		
		
			
			   	Rakkomandazzjoni għal
DEĊIŻJONI TAL-KUNSILL
Li tistabilixxi li ma ttieħdet ebda
azzjoni effettiva mill-Ungerija b'reazzjoni għar-Rakkomandazzjoni
tal-Kunsill tas-7 ta’ Lulju 2009 
IL-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament
tal-Unjoni Ewropea, u b’mod partikolari l-Artikolu 126(8) tiegħu,
Wara li kkunsidra r-rakkomandazzjoni
mill-Kummissjoni Ewropea,
Billi:
(1)              
Skont l-Artikolu 126 tat-Trattat, l-Istati
Membri għandhom jevitaw defiċits eċċessivi tal-gvern.
(2)              
Il-Patt ta’ Stabilità u Tkabbir huwa bbażat
fuq l-objettiv ta’ finanzi sodi tal-gvern bħala mezz biex
jissaħħu l-kondizzjonijiet għall-istabilità tal-prezzijiet u
għal tkabbir sostenibbli qawwi li jwassal għall-ħolqien tal-impjiegi.
Il-Patt ta’ Stabilità u Tkabbir jinkludi r-Regolament tal-Kunsill (KE)
Nru 1467/97 tas-7 ta’ Lulju 1997 dwar li titħaffef u
li tiġi ċċarata l-implimentazzjoni tal-proċedura ta'
defiċit eċċessiv[1],
li kien adottat sabiex jgħin il-korrezzjoni fil-pront tad-defiċits
eċċessivi tal-amministrazzjoni pubblika.
(3)              
Il-Kunsill, huwa u jaġixxi fuq
rakkomandazzjoni tal-Kummissjoni, fil-5 ta’ Lulju 2004
iddeċieda, skont l-Artikolu 104(6) tat-Trattat, li fl-Ungerija kien
hemm defiċit eċċessiv[2].
Fl-istess jum, u wkoll abbażi tar-rakkomandazzjoni mill-Kummissjoni,
il-Kunsill adotta rakkomandazzjonijiet skont l-Artikolu 104(7) fejn talab
lill-awtoritajiet Ungeriżi jieħdu azzjoni f'qafas ta’ terminu medju
sabiex iġibu d-defiċit taħt it-3 % tal-PDG sal-2008.
(4)              
F'Jannar 2005, b'konformità
mal-Artikolu 104(8) tat-Trattat li jistabilixxi l-Komunità Ewropea (TKE),
il-Kunsill ikkunsidra li l-Ungerija li ma ħaditx azzjoni effikaċi
b'reazzjoni għar-rakkomandazzjoni tiegħu u ħareġ
rakkomandazzjoni oħra bbażata fuq l-Artikolu 104(7) tat-TKE
f'Marzu 2005, fejn ikkonferma l-iskadenza tal-2008 għall-korrezzjoni
tad-defiċit eċċessiv. Wara deterjorament sostanzjali
tal-prospetti baġitarji fl-Ungerija, il-Kunsill iddeċieda
f'Novembru 2005 li l-Ungerija għat-tieni darba naqset milli
tikkonforma mar-rakkomandazzjonijiet skont l-Artikolu 104(7) tat-TKE.
Għaldaqstant, il-Kunsill adotta t-tielet rakkomandazzjoni skont
l-Artikolu 104(7) tat-TKE indirizzata lill-Ungerija f'Ottubru 2006, fejn
ippospona l-iskadenza tal-korrezzjoni tad-defiċit eċċessiv
għall-2009. F'Lulju 2009 ikkonkluda li l-awtoritajiet Ungeriżi
jistgħu jitqiesu li ħadu azzjoni effikaċi b'reazzjoni
għar-rakkomandazzjonijiet minn Ottubru 2006. Fl-isfond tat-tnaqqis qawwi
fir-rittmu ekonomiku fil-kuntest tal-kriżi ekonomika u finanzjarja,
ħareġ (it-tielet) rakkomandazzjoni riveduta skont
l-Artikolu 104(7) tat-TKE.
(5)              
Ir-rakkomandazzjoni tal-Kunsill ta’ Lulju 2009
talbet lill-awtoritajiet Ungeriżi li jtemmu s-sitwazzjoni ta’ defiċit
eċċessiv sa mhux aktar tard mill-2011. Partikolarment, l-Ungerija
kellha rakkomandazzjoni biex tillimita d-deterjorament tal-pożizzjoni
fiskali fl-2009 billi tiżgura implimentazzjoni rigoruża
tal-miżuri korrettivi adottati u mħabbra biex tinżamm il-mira
ta' 3.9 % tal-PDG. Barra minn hekk, ġie rrakkomandat li mill-2010
jiġu implimentati rigorożament il-miżuri ta' konsolidament
neċessarji biex jiżguraw tnaqqis kontinwu tad-defiċit
strutturali u tnaqqis mill-ġdid tad-defiċit nominali, b'aktar irbit
ta’ miżuri strutturali sabiex ikun ggarantit titjib dejjiemi fil-finanzi
pubbliċi; Il-Kunsill irrakkomanda wkoll li jiġu speċifikati u
adotatti propizjożament il-miżuri ta’ konsolidament neċessarji
biex tintlaħaq il-korrezzjoni tad-defiċit eċċessiv sal-2011
u jiġi żgurat sforz fiskali kumulattivi ta' mill-anqas 0.5 %
tal-PDG matul l-2010 u l-2011. L-awtoritajiet Ungeriżi saritilhom
rakkomandazzjoni oħra biex jiżguraw li l-proporzjoni tad-dejn
pubbliku gross jinġieb f'perkors ta’ tnaqqis konsitenti. 
(6)              
Fis-27 ta’ Jannar 2010
il-Kummissjoni adottat Komunikazzjoni lill-Kunsill li tikkonkludi li,
abbażi tal-informazzjoni disponibbli f'dak il-mument, tqis li l-Ungerija
ħadet azzjoni effikaċi b'reazzjoni għar-rakkomandazzjonijiet
tal-Kunsill ta' Lulju 2009, partikolarment meta jitqiesu l-miżuri ta'
konsolidament ta' 1½ % tal-PDG biex tintlaħaq il-mira
tad-defiċit tal-2009 ta’ 3.9 % tal-PDG, ir-riformi strutturali
fil-pensjonijiet u s-sistema tal-benefiċċji soċjali
b'appoġġ biex tintlaħaq il-mira tad-defiċit tal-2010 ta’
3.8 % tal-PDG, u l-progress fir-rigward tal-implementazzjoni tal-qafas
fiskali ġdid, imma wissiet dwar riskji konsiderevoli.
(7)              
Valutazzjoni ġdida tal-azzjoni meħuda
mill-Ungerija biex tikkoreġi d-defiċit eċċessiv sal-2011
b’reazzjoni għar-rakkomandazzjoni tal-Kunsill skont l-Artikolu 104(7)
tat-Trattat ibbażata, fost l-oħrajn, fuq id-Disa' (9) rapport ta’
progress tal-PDE sottomess lill-Kummissjoni u l-Kunsill
fil-15 ta’ Diċembru 2011, twassal għal dawn
il-konklużjonijiet: 
–     
Fl-2010 id-defiċit baġitarju reali
eċċeda l-mira b’0.4 % tal-PDG filwaqt li t-tkabbir ekonomiku
kien akbar fl-2010 milli previst mit-Tbassir tar-rebbiegħa 2009
tas-servizzi tal-Kummissjoni, li kien serva bħala l-bażi
għar-rakkomandazzjonijiet tal-Kunsill ta’ Lulju 2009. Fl-2011,
il-bilanċ tal-amministrazzjoni pubblika huwa mistenni (kemm mill-gvern kif
ukoll mit-Tbassir tal-ħarifa 2011 tas-servizzi tal-Kummissjoni) li jkun
f'surplus, imma grazzi għal dħulijiet ta’ darba ta’ 9¾ % tal-PDG
marbuta mat-trasferiment tal-assi tal-pensjonijiet mill-iskemi ta' pensjoni
privati lill-pilastru tal-istat u 0.9 % tal-PDG mil-levies settorjali (fuq
is-setturi tat-telekom, l-enerġija, il-konsum u finanzjarji).
Mingħajr il-miżuri ta’ darba d-defiċit ilaħħaq madwar
6 % tal-PDG u jaqbeż sew il-valur referenzjarju ta’ 3 % tal-PDG
skont it-Trattat. Fin-notifika tagħhom tal-PDE tal-ħarifa 2011,
l-awtoritajiet Ungeriżi pproġettaw surplus ta’ 3.9 % tal-PDG.
It-Tbassir tal-ħarifa 2011 tas-servizzi tal-Kummissjoni pproġettaw
surplus kemmxejn iżgħar (3.6 % tal-PDG), notevolment
minħabba li inkludiet l-assunzjoni ta’ parti mid-dejn tal-kumpaniji
tat-trasport pubbliku (0.2 % tal-PDG). Abbażi tal-informazzjoni dwar
dħulijiet ta’ darba li jaslu wara d-data ta’ skadenza tat-Tbassir
tal-ħarifa 2011, is-surplus jista' jkun saħansitra iżgħar.
Id-defiċit strutturali ddeterjora b'1½ % fl-2010 u b'1¼ %
fl-2011, 2¾ % kumulattivi tal-PDG, kuntrarju għar-rakkomandazzjoni
tal-Kunsill li jiġi żgurat, tal-anqas, sforz fiskali kumulattiv ta’
0.5 % tal-PDG fuq l-istess sentejn kif meħtieġ biex jiġi
kkoreġut id-defiċit sal-iskadenza tal-2011 b'mod sostenibbli. Dan
id-deterjorament strutturali huwa riflessjoni tal-fatt li t-tnaqqisiet ta'
taxxa li ammontaw għal aktar minn 2 % tal-PDG ma kinux ikkumpensati
biżżejjed minn miżuri strutturali.
–     
Fir-rigward tal-2012, l-abbozz tal-baġit
jimmira għal defiċit ta’ 2.5 % tal-PDG b'konformità
mal-aġġornament tal-2011 tal-Programm ta’ Konverġenza (PK).
Sabiex jintlaħaq dan, il-proposta tal-baġit fiha bosta miżuri,
li flimkien iqarrbu l-4 % tal-PDG skont l-awtoritajiet, filwaqt li twarrab
0.7 % tal-PDG bħala bafer ta’ riżerva straordinarja. B'kuntrast
ma' dan, it-Tbassir tal-ħarifa 2011 tas-servizzi tal-Kummissjoni
jipproġetta li d-defiċit tal-amministrazzjoni pubblika
għall-2012 jilħaq it-2.8 % tal-PDG. Meta mqabbel mal-abbozz
tal-baġit, din iċ-ċifra ogħla tad-defiċit tirrifletti,
fost fatturi oħra, proġettazzjoni iċken tat-tkabbir ekonomiku
għall-2012 b'1 pp. kif ukoll valutazzjoni aktar prudenti
tal-iżviluppi fid-dħul u n-nefqa. Fl-istess waqt, tassumi
b'konformità mal-leġiżlazzjoni relevanti li r-riserva straordinarja
mhijiex mistennija tintnefaq. Madankollu, il-livell limitu ta’ 3 % tal-PDG
ser jintlaħaq biss grazzi għal dħul ta’ darba ta’ kważi
0.9 % tal-PDG mil-levies straordinarji diġà msemmija.
–     
Skont it-Tbassir tal-ħarifa 2011 tas-servizzi
tal-Kummissjoni, u abbażi tal-assunzjoni solita tal-ebda bidla fil-politika,
id-defiċit baġitarju kien proġettat li jerġa' jiddeterjora
għal 3.7 % fl-2013. Dan huwa primarjament dovut għall-fatt li
l-eliminazzjoni gradwali tal-levies straordinarji ta’ madwar 0.9 % tal-PDG
mhuwiex mistenni jissalda b'iffrankar addizzjonali mill-programm ta’ riforma
strutturali għal dik is-sena.
–     
Abbażi tal-iżviluppi baġitarji sa
mill-pubblikazzjoni tat-Tbassir tal-ħarifa 2011,
il-proġettazzjonijiet tal-2012 ta’ 2.8 % tal-PDG xorta waħda
jidhru plawsibbli (mingħajr ma jitqies id-deterjorament reċenti
fl-ambjent makroekonomiku). Dan huwa spjegat mill-fatt li l-impatt li jnaqqas
id-defiċit tal-pakkett ta’ konsolidament il-ġdid ta’ 0.4 %
tal-PDG adottat mill-gvern fil-15 ta’ Diċembru 2011 huwa
ġeneralment saldat mill-emendi li jżidu d-defiċit adottati
fl-abbozz tal-baġit kif ukoll mill-kosijiet baġitarji netti
tal-ftehim mas-settur bankarju konkluż
fil-15 ta’ Diċembru 2011 li għadhom ma tpaċewx
kif xieraq b'miżuri addizzjonali ta’ konsolidament.
–     
Għall-2013, meta jitqiesu xi
speċifikazzjonijiet oħra tal-programm ta’ riforma strutturali
(deċiżjonijiet tal-gvern u Parlamentari relatati huma ddettaljati
fir-rapport ta’ progress ta’ Diċembru 2011), l-effet bażilari
pożittiv mill-2012 u l-kost nett li joħroġ mill-ftehim
mas-settur bankarju, il-proġettazzjoni tad-defiċit għall-2013
inkluża fit-Tbassir tal-ħarifa 2011 tista' tkun anqas minn 3.7 %
tal-PDG sa 3¼ % tal-PDG, li ċarament huwa ogħla mil-livell
limitu tad-defiċit ta’ 3 %. Id-differenza bejn din il-valutazzjoni
aġġornata u l-mira uffiċjali (2.2 % tal-PDG), notevolment
toħroġ mill-fatt li n-nuqqas ta’ passi speċifiċi dwar nofs
mill-programm ta’ riforma strutturali, ma tistax tiġi kkunsidrata.
Il-bqija tad-differenza mqabbla mal-mira uffiċjali hija marbuta ma'
tbassir ta’ nefqa ogħla partikolarment fil-qasam tal-intrapriżi
statali tat-trasport u l-manutenzjoni tat-toroq u tinkopora wkoll xi differenzi
fl-assunzjonijiet tat-tkabbir.
–     
Ir-riskji għal dawn il-proġettazzjonijiet
ta’ terminu medju aġġornati jxaqilbu lejn il-lat negattiv. Hemm xi
riskju pożittiv, partikolarment mill-kontinwazzjoni ta’ influssi ta’
dħul aħjar minn dawk mistennija fl-2012 u 2013. Madankollu, l-effett
tar-riskji negattivi mistenni li jkunu bil-wisq aktar. Partikolarment, ir-rati
tal-imgħax għall-maturitajiet kollha żdiedu, ir-rata tal-kambju
ddgħajfet, u l-prospetti ekonomiċi ta’ terminu medju jidhru li
ħżienu minn meta t-Tbassir tal-ħarifa 2011 ġie ppubblikat
fl-10 ta’ Novembru 2011. Kumplessivament, jekk jitqiesu dawn
il-fatturi, il-proġettazzjonijiet tad-defiċit kemm fl-2012 u fl-2013
jiżdiedu aktar b'½ % tal-PDG, li jwassal għal defiċits ta'
ftit aktar minn 3% tal-PDG u 3¾ % tal-PDG, rispettivament.
–     
Skont it-Tbassir tal-ħarifa 2011, id-dejn
pubbliku gross, fid-dawl taċ-ċifri tad-defiċit fit-tbassir u
l-assunzjonijiet tar-rati tal-kambju, huwa mistenni li jerġa' jiżdied
għal 77 % tal-PDG sal-2013, wara tnaqqis temporanju fl-2011
minħabba l-akkwiżizzjoni totali tal-assi tal-pensjonijiet privati.
Jekk il-proġettazzjonijiet baġitarji ta’ terminu medju jiġu
aġġornati biss abbażi tal-miżuri l-ġodda adottati wara
d-data ta’ skadenza tat-tbassir, il-proporzjon tad-dejn proġettat tal-2012
ma tantx jinbidel u jitjieb biss ħarira fl-2013. Madankollu, aktar
reviżjonijiet possibbli fil-proġettazzjonijiet baġitarji, fejn
jitqiesu l-aktar ir-redditi akbar, ir-rata tal-kambju HUF/EUR fi tmiem l-2011
ta’ 311 (li hija madwar 12 % anqas mill-assunzjoni teknika użata
fit-Tbassir tal-ħarifa) kif ukoll, l-ambjent makroekonomiku idgħjef,
iwasslu għal proporzjon tad-dejn ta’ madwar 80 % fl-2011, u wara dan jistabilizza
għal madwar 78.5 % fl-2012 u 2013 filwaqt li l-Kunsill irrakkomanda
li l-proporzjon tad-dejn gross għandu jinġieb fuq perkors ta’ tnaqqis
konsistenti. 
(8)              
Il-konklużjoni kumplessiva hija filwaqt li
l-Ungerija formalment tirrispetta l-valur referenzjarju ta’ 3 % tal-PDG
sal-2011, dan ma jkunx ibbażat fuq korrezzjoni strutturali u sostenibbli.
Is-surplus baġitarju fl-2011 jiddependi minn dħuljiet sostanzjali ta’
darba ta’ aktar minn 10% tal-PDG u huwa akkumpanjat minn deterjorament
strutturali kumulattiv fl-2010 u l-2011 ta’ 2¾% tal-PDG meta mqabbel ma’
rakkomandazzjoni ta’ titjib fiskali kumulattiv ta’ 0.5 % tal-PDG. Barra
minn hekk, filwaqt li l-awtoritajiet qed jimplimentaw miżuri strutturali
sostanzjali fl-2012; il-valur referenzjarju ta’ 3 % tal-PDG jerġa'
jiġi osservat biss grazzi għal miżuri ta’ darba ta’ madwar
1 % tal-PDG. Fl-aħħar nett, fl-2013, id-defiċit (ta’
3¼ % tal-PDG) huwa mistenni li jaqbeż il-valur referenzjarju
tat-Trattat, ukoll anki meta jitqiesu l-miżuri addizzjonali mħabbra
wara t-Tbassir tal-ħarifa 2011 tas-servizzi tal-Kummissjoni.
Id-defiċit ogħla fl-2013 huwa prinċipalment marbut mal-fatt li
dħulijiet temporanji ta’ ta' darba qed jiġu eliminati gradwalment kif
pjanat, filwaqt li mhux ir-riformi strutturali pjanati kollha ġew
speċifikati biżżejjed. Kumplessivament, dan isostni
l-konklużjoni li r-reazzjoni mill-awtoritajiet Ungeriżi
għar-rakkomandazzjoni tal-Kunsill skont l-Artikolu 104(7) tat-Trattat
tas-7 ta’ Lulju 2009 kienet insuffiċjenti,
ADOTTA DIN ID-DEĊIŻJONI: 
Artikolu 1
L-Ungerija ma ħaditx azzjoni
effikaċi b'reazzjoni għar-rakkomandazzjoni tal-Kunsill
tas-7 ta’ Lulju 2009 skont l-Artikolu 104(7) tat-Trattat.
Artikolu 2
Din
id-Deċiżjoni hija indirizzata lill-Ungerija.
Magħmula fi Brussel, 11.1.2012
                                                                       Għall-Kunsill
                                                                       Il-President
[1]               ĠU L 209, 2.8.1997, p. 6.
[2]               ĠU L
389, 30.12.2004, p. 27. Id-dokumenti kollha marbuta mal-Proċedura ta’
Defiċit Eċċessiv (PDE) fl-Ungerija jinsabu fis-sit tal-internet
li ġejja: http://ec.europa.eu/economy_finance/economic_governance/sgp/deficit/index_en.htm.